༄༅། །འགྲེལ་ཆེན་དྲི་མེད་འོད་ཀྱི་ནང་ལེའི་འགྲེལ་བཤད་བཞུགས་སོ།།
༄༅། །ན་མཿཤྲཱི་ཀཱ་ལ་ཙཀྲ་ཡེ། བཅོམ་ལྡན་འདས་རིགས་ཐམས་ཅད་ཀྱི་བདག་པོ་དང་
དབྱེར་མ་མཆིས་པའི་རྗེ་བཙུན་བླ་མ་དམིགས་པ་མེད་པའི་ཐུགས་རྗེ་ཆེན་པོ་དང་ལྡན་པའི་ཞབས་
ལ་གུས་པས་ཕྱག་འཚལ་ལོ། །གང་ཐུགས་བདེ་ཆེན་སྟོང་ཉིད་མཛེས་མའི་དཔལ་ལ་ཆགས། །བརྩེ་
བའི་ཕྱག་གིས་མཐའ་དག་འགྲོ་འདི་དམ་པར་འཁྱུད། །མ་ལུས་རྒྱལ་བའི་མཁྱེན་བརྩེ་གཟུགས་ཅན་
བཞིན་གྱུར་པ། །ཐུབ་བསྟན་བདུད་རྩིའི་ཐིག་ལེ་གཅིག་པུ་དེ་ལ་འདུད། །དཔལ་ལྡན་བདེ་བ་མཆོག་
གི་ཚོན་རིས་ཀྱིས། །ཨུཏྤལ་སྔོན་པོའི་ནགས་ཚལ་སྤྲོ་བ་ཅན། །གསེར་འོད་འཁྱུག་པའི་དགའ་མའི་
རོལ་རྩེད་ལ། །ཆགས་ལྡན་བཅོམ་ལྡན་དེ་ཡིས་བདག་སྐྱོངས་ཤིག །ཇི་ལྟར་ཕྱི་རོལ་དེ་བཞིན་
ནང་ལ་ཡང་། །ཁམས་དྲུག་ལྡན་པའི་ལུས་ལ་གང་གྱུར་པའི། །རྒྱུ་འབྲས་སྐྱེ་འཆི་འཁོར་བའི་རྩ་བ་
ནི། །གཅོད་བྱེད་གཉེན་པོ་དང་བཅས་འདིར་བཤད་བྱ༎
དེ་ལྟར་གང་དུ་གནས་པའི་རྟེན་འཇིག་རྟེན་གྱི་ཁམས་ཀྱི་རྣམ་པར་བཞག་པ་བཤད་
ཟིན་ནས། དེར་གནས་པ་སེམས་ཅན་གྱི་སྐྱེ་གནས་འཇིག་པའི་རྣམ་པར་བཞག་པ་ལ་སོགས་པ་
སྟོན་པ་ནང་གི་ལེའུ་འཆད་པ་ལ་གསུམ། མཆོད་པར་བརྗོད་ཅིང་བརྩམ་པར་དམ་བཅའ་བ། ནང་
གི་ལེའུའི་རྒྱུད་བཤད་པ་དངོས། ལེའུ་དེ་བཤད་ཟིན་པར་བསྟན་པའོ། །དང་པོ་ལ་གཉིས་ལས།
མཆོད་པར་བརྗོད་པ་ནི། དཔལ་དུས་ཀྱིས་འཁོར་ལོ་ལ་ཕྱག་འཚལ་ལོ། །ཞེས་བྱ་བ་ནི་སྒྱུར་
བྱེད་ལོཙྪ་བའི་ཕྱག་གོ།
འགྲེལ་པ་མཛད་པ་ཉིད་ཀྱིས་ལེའུའི་ཐོག་མར་མཆོད་པར་བརྗོད་པ་ནི། དང་པོའི་སངས་
རྒྱས་གང་ཞིག་ཁམས་དྲུག་ལྡན་གྱི་ཆེན་པོའི་མི་རྣམས་སྨིན་པར་བྱ་བའི་དོན་དུ། དེ་དག་གིས་ཐུན་
མོང་དུ་མཐོང་བའི་ཡུལ་དུ་འགྱུར་བར་བྱ་བའི་ཕྱིར། ཁམས་རགས་པ་བཟུང་བའི་མངལ་ནི་འཛིན་
པ་ལ་སོགས་པ་མཛད་པ་བཅུ་གཉིས་སྟོན་པ་འདི་མཛད་ཅིང༌། དེ་བཞིན་དུ་སྲིད་པའི་འཆིང་བ་
ལས་ཉོན་གྱི་དབང་གིས་འཁོར་བར་སྐྱེ་བ་ལས་ངེས་པར་གྲོལ་ཡང་སྲོག་ཆགས་རྣམས་ཀྱི་སངས་

174 དྲི་མེད་འོད་ཀྱི་ནང་ལེའི་འགྲེལ་བཤད།
རྒྱས་ཀྱི་ལམ་གྱི་སླད་དུ་སྲིད་པར་གནས་པར་སྟོན་ཏེ། རི་བོང་དང་སྟག་དང་སེང་གེ་ལ་སོགས་པ་
སེམས་ཅན་སྣ་ཚོགས་པའི་གཟུགས་སུ་བསམ་བཞིན་དུ་སྐྱེས་ནས་སེམས་ཅན་གྱི་དོན་མཛད་པའི་
སྔོན་གྱི་སྐྱེས་རབས་ཕྲེང་བ་གཞན་དོན་གྱི་ཡོན་ཏན་དང་ལྡན་པ་གང༌། སེམས་ཅན་བྱང་ཆུབ་དོན་
གཉེར་སྐལ་ལྡན་རྣམས་ཀྱིས་མཐོང་བར་གྱུར་པ། དབང་འབྱོར་བའི་རྫུ་འཕྲུལ་ཆེན་པོ་དང་ལྡན་པའི་
སྲིད་པར་སྤྱོད་ཅིང་རྒྱུ་བར་མཛད་པ་དག་སྟེ། དེ་འདྲའི་ཚུལ་གྱིས་སེམས་ཅན་སྡུག་བསྔལ་ལས་
སྐྱོབ་པར་མཛད་པ་དེ་ལ་ཕྱག་འཚལ་ལོ། །ཞེས་སྤྱིར་ཕྱག་འཚལ་ནས། ཁྱད་པར་དུ་ཕྱག་འཚལ་
བ་ནི། ཤཱཀྱའི་རིགས་སུ་འཁྲུངས་པ། བདུད་ལ་སོགས་པའི་རི་དྭགས་སྐྲག་པར་བྱེད་པའི་སེང་
གེ །ཡུལ་དེ་བཞིན་ཉིད་ཇི་ལྟ་བ་བཞིན་དུ་ཡུལ་ཅན་གྱི་ཡེ་ཤེས་གཉིས་སྣང་འཁྲུལ་པའི་བག་ཆགས་
དང་བྲལ་བས་རོ་གཅིག་ཏུ་གཤེགས་ཤིང༌། གཉིས་སུ་མེད་པའི་ཡེ་ཤེས་ཀྱི་དཔལ་རང་གི་བདག་
ཉིད་དུ་ལྡན་པ། སྟོང་པ་ཉིད་དང་སྙིང་རྗེ་དབྱེར་མི་ཕྱེད་པའི་རྡོ་རྗེ་སེམས་དཔའ་ལ་བཏུད་ཅེས་པ་སྟེ།
ཏེ་ནི་དམ་བཅའ་བ་འདྲེན་པའི་ཚིག་གོ།
གཉིས་པ་བརྩམ་པར་དམ་བཅའ་བ་ནི། འགྲེལ་བཤད་བྲི་བར་བྱའོ་ཞེས་དྲང་ངོ་། །གང་གི་
ན་ནང་གི་ལེའུ་ཡིའོ། །གང་གིས་ན་འཇིག་རྟེན་མགོན་པོ་བདག་གིས་ནིའོ། །ཀུན་སློང་ཇི་ལྟ་བུས་
ན། འགྲོ་ལ་སྙིང་རྗེའི་བདག་ཉིད་ཅན་དུ་གྱུར་པའི་དབང་གིས་སོ། །རྐྱེན་ཇི་འདྲ་བས་ཞེ་ན་བསྐུལ་
བར་གྱུར་ཅིང་ངོ་། །གང་ལ་བསྐུལ་ན་དཔལ་ལྡན་པདྨ་དཀར་པོ་བདག་ལའོ། །སུ་ཞིག་གིས་བསྐུལ་
ན་འཇམ་དཔལ་གྱིས་ནིའོ། །ཚུལ་ཇི་ལྟར་བསྐུལ་ན་བདེ་བར་གཤེགས་པས་འགྲེལ་བཤད་རྩོམ་
པར་ལུང་བསྟན་པ་ཇི་ལྟ་བ་བཞིན་དུ་རྩོམ་པར་རོ༎
གཉིས་པ་ནང་གི་ལེའུའི་རྒྱུད་བཤད་པ་དངོས་ལ་གསུམ། ནང་གི་ལེའུ་ལ་གསོལ་བ་
འདེབས་པ་པོ་དང་སྟོན་པ་པོ་བསྡུ་བའི་ཚིགས་སུ་བཅད་པ་བཤད་པ། ནང་གི་ལེའུའི་དོན་གྱི་
གཙོ་བོ་མདོར་བསྟན་པ། དེ་ཉིད་མདོར་བསྡུས་བདུན་གྱིས་རྒྱས་པར་བཤད་པའོ། །དང་པོ་ལ་
གསུམ། འབྲེལ་དགོད་པས་མཚམས་སྦྱར། རྩ་བའི་ཚིག་དགོད། འགྲེལ་པས་གཏན་ལ་དབབ་
པའོ། །དང་པོ་ནི། གནས་ཀྱི་ཁྱད་པར་འདིར་དཔལ་དུས་ཀྱི་འཁོར་ལོའི་སོགས་དང༌། གདན་གྱི་
ཁྱད་པར་རིན་པོ་ཆེའི་སོགས་དང༌། ཞུ་བ་པོའི་ཁྱད་པར་ཉི་མའི་ཤིང་རྟས་སོགས་དང༌། སྟོན་པའི་

ནང་ལེའི་མདོར་བསྡུས་དང་པོའི་རྣམ་བཤད། 175
ཁྱད་པར་བཅོམ་ལྡན་འདས་སོགས་དང་། ཆོས་ཀྱི་ཁྱད་པར་ནང་གི་སོགས་དང༌། རྒྱུད་གང་ལས་
བཏུས་ན། མཆོག་གི་སོགས་དང༌། བརྗོད་བྱའི་དོན་བཅོམ་ལྡན་འདས་སོགས་དང༌། རྗོད་བྱེད་
བསྡུས་རྒྱུད་ཀྱི་ཚིགས་སུ་བཅད་པ་དང་པོས་གསུངས་པ་འདི་ལྟ་སྟེ། གཉིས་པ་ནི། མི་ཤེས་སྣ་
ཚོགས་ཚད་ནི་ཅེས་སོགས་སོ།།
གསུམ་པ་ནི། ཚིགས་སུ་བཅད་པ་དེས་དོན་འདི་འདྲ་བ་ཞིག་བསྡུས་པ་དེ་བདག་གིས་
བཤད་པར་བྱའོ་ཞེས་དམ་བཅས་པ་ནི་འདིར་ནང་གི་ལེའུ་ལ་ཞེས་སོགས་སོ། །བཤད་པ་དངོས་
ནི། རྒྱལ་བ་སྐྱེད་མཛད་ཅེས་པ་ནི། ཞེས་བྱ་བ་ནས། དེ་ལ་བོད་པ་སྟེའི་བར་ནི། གདུལ་བྱའི་ཕུང་
འདིར་
སོགས་སྒྲིབ་བྲལ་དུ་སྐྱེད་པར་མཛད་པའི་རྒྱལ་བ་ལ་ཟླ་བཟང་གིས་བོད་པའི་དོན་ནོ། །འཇིག་རྟེན་
ལ་སྣ་ཚོགས་པའི་ཚད་དང་གཟའ་སྐར་ལ་སོགས་པ་གསུངས་པ་དེ་དག་དང་ནི་འདྲ་བར།
ལུས་ཀྱི་དབུས་སུ་སྟེ། ནང་དུ་ཇི་ལྟར་འགྱུར་བ་མི་ཤེས་ཏེ། ཀྱེ་ཤེས་པ་ནས། མི་ཤེས་སོ། །དེའི་
ཕྱིར་ཞེས་པ་ནས། ཞེས་པའོ། །ཞེས་པས་གསོལ་བ་ཇི་ལྟར་བཏབ་པ་བཤད་དོ། །དེ་ལ་སྟོན་པས་
ལན་གསུངས་ཚུལ་སྡུད་པ་པོའི་ཚིག་གིས་མཚམས་སྦྱོར་བ་ནི། དེ་ནས་ཟླ་བ་བཟང་པོའི་ཞེས་
པ་ནས། གསུངས་ཏེའི་བར་རོ། །ལན་དངོས་ནི། སེམས་ཅན་རྣམས་ནི་ཐར་པའི་སླད་དུ་མཆོག་
གི་ཐུགས་རྗེས་ཕྱི་རོལ་གྱི་སྣ་ཚོགས་ཚད་རྣམས་དག་ཀྱང་ལུས་ལ་ཇི་ལྟར་གནས་པ་བཤད་
པར་བྱའོ་ཞེས་ཞལ་གྱིས་བཞེས་ལ། ཀྱང་ཡིག་གིས་ཕ་རྒྱུད་མ་རྒྱུད་སོགས་རྒྱུད་གཞན་ཐམས་
ཅད་ཀྱི་ལྷ་གྲངས་སོགས་ཀྱང་ལུས་ལ་ཇི་ལྟར་འགྱུར་བ་གསུངས་སོ། །ལེའུ་སོགས་ནི་བཤད་
ཟིན་པའི་མཇུག་བསྡུ་བའོ༎
གཉིས་པ་ནང་གི་ལེའུའི་དོན་གྱི་གཙོ་བོ་མདོར་བསྟན་པ་ལ་གཉིས། ཕྱིའི་ཆོས་གང་ནང་
གི་ཆོས་གང་དང་སྦྱོར་བ་རང་རང་གི་ས་བོན་གྱི་ཡི་གེས་ཤེས་པར་བྱ་བར་བསྟན་པ། མིའི་ལུས་
བསྐྱེད་པ་ལ་རྒྱུ་དང་འབྲས་བུའི་ཚོགས་པ་ངེས་པའོ། །དང་པོ་ནི། ནང་གི་ལེའུའི་དོན་མདོར་བསྟན་
པའི་ཚིགས་སུ་བཅད་པ་གསུངས་པས་ཞེས་པ་ལ་སོགས་པའོ། །ཞེས་མཚམས་སྦྱར་ནས། དོན་
1 ཞོལ། ཤོག ༢ བ ༦ བསྡུས་པ་དེ་དག་གིས་
2 ཞོལ། ཤོག ༣ ན ༡། གཙང་། ཤོག ༣ ན ༡ དོན་ཏོ༎ ཞོལ་གཙང་གཉིས་སུ་ཏོ་འབྱུང༌།

176 དྲི་མེད་འོད་ཀྱི་ནང་ལེའི་འགྲེལ་བཤད།
དངོས་ནི།
འདིར་ལུས་ཀྱི་ནང་དུ་ས་ལ་སོགས་པ་མཐའ་དག་ཕྱི་རོལ་ལ་ཇི་ལྟར་བཤད་པ་དང་ཆོས་
མཐུན་པར་གནས་པ་ནི་རང་རང་གི་ས་བོན་གྱི་ཡི་གེས་ཤེས་པར་བྱ་སྟེ། ཚུལ་ཇི་ལྟར་ན་འཇིག་
རྟེན་ཁམས་ལེར་བརྗོད་པ་ལྟར། ལྟེ་བར་བསྒོམ་བྱའི་ས་བོན་སོ་ལས་བྱུང་བའི་ཡི་གེ་ལྀ་སོགས་
རྣམས་ཀྱིས་དེ་ཉིད་གང་དུ་བསྒོམ་པའི་གནས་ལྟེ་བས་ཡིན་པར་ཤེས་པར་བྱའོ། །སྙིང་ཁར་བསྒོམ་
བྱའི་ས་བོན་མཆུ་ལས་བྱུང་བའི་ཡི་གེ་ཨུ་སོགས་རྣམས་ཀྱིས་དེ་ཉིད་གང་དུ་བསྒོམ་པའི་གནས་
སྙིང་ཁ་ཆུ་ཡིན་པར་ཤེས་པར་བྱའོ། །མགྲིན་པར་བསྒོམ་བྱའི་ས་བོན་སྤྱི་བོ་ལས་བྱུང་བའི་ཡི་གེ་
རྀ་སོགས་རྣམས་ཀྱིས་དེ་ཉིད་གང་དུ་བསྒོམ་པའི་གནས་མགྲིན་པ་མེར་ཤེས་པར་བྱའོ། །སྤྱི་བོར་
བསྒོམ་བྱའི་ས་བོན་རྐན་ལས་བྱུང་བ་ཨི་སོགས་རྣམས་ཀྱིས་དེ་ཉིད་གང་དུ་བསྒོམ་པའི་གནས་
སྤྱི་བོ་རླུང་དུ་ཤེས་པར་བྱ་སྟེ། དེ་ལྟར་ན་ལྟེ་བ་ལ་སོགས་པའི་འཁོར་ལོ་བཞི་པོ་དེ་དག་ནི་རིམ་པ་
བཞིན་ས་དང་ཆུ་མེ་རླུང་རྣམས་སོ། །རྡོ་རྗེ་སྟེ་གློག་ནི་སླར་ཡང་ཟུང་བདུན་སྐབས་སུ་བཤད་པའི་
ས་བོན་སྤྱི་བོ་ལས་བྱུང་བའི་རྀ་ཡིག་རྣམས་ཀྱིས་དུས་མེའི་རྩ་ལ་གནས་པར་ཤེས་པར་བྱའོ༎
ལྷ་ཡི་གཞུ་སྟེ་འཇའ་ཚོན་ནི་སོ་ལས་བྱུང་བའི་ལྀ་ཡིག་རྣམས་ཀྱིས་བཤང་བའི་རྩ་ལ་
གནས་པར་ཤེས་པར་བྱའོ། །རླུང་བཅུ་པོ་རྣམས་ནི་རང་རང་གི་ས་བོན་རྐན་ལས་བྱུང་བ་ཨི་
སོགས་རྣམས་ཀྱིས་སྙིང་ཁའི་རྩ་བཅུ་ལ་གནས་པར་ཤེས་པར་བྱའོ། །ཁྱིམ་གྱི་འཁོར་ལོའི་ཞག་
སུམ་བརྒྱ་དྲུག་ཅུ་ནི་རང་རང་གི་ས་བོན་ཨ་ལ་སོགས་པ་དང་ཀ་ལ་སོགས་པ་མཐའ་དག་གིས་
སྟེང་འོག་གི་ལས་དང་བྱ་བའི་འཁོར་ལོ་ལ་གནས་པར་ཤེས་པར་བྱའོ། །ཕྱི་རོལ་དུ་ཟླ་བ་ནི་ས་
བོན་ཐིག་ལེས་ནང་དུ་ལ་ལ་ན་དང་ཁུ་བར་ཤེས་སོ། །ཕྱི་རོལ་ཏུ་ཉི་མ་ནི་ས་བོན་རྣམ་པར་བཅད་
པས་ནང་དུ་ར་ས་ན་དང་རྡུལ་ལམ་ཁྲག་ཏུ་ཤེས་སོ། །ཕྱི་རོལ་ཏུ་སྒྲ་གཅན་ནི་རང་མིང་རཱ་ཧུ་ཞེས་
པའི་དབྱངས་སྲོག་གི་ཨུ་ཡིག་མེད་པའི་གསལ་བྱེད་ཧ་ཡིག་ཉིད་ཀྱིས་ནང་དུ་རྣམ་ཤེས་དང་ཨ་ཝ་
དྷཱུ་ཏཱིར་ཤེས་སོ། །ལྷུན་པོ་ནི་རང་མིང་གི་ཡི་གེ་མེ་རུ་ཞེས་པའི་མ་ཡིག་གིས་ནང་དུ་སྒལ་ཚིགས་
གསང་བའི་པདྨ་ནས་ལྟེ་བའི་བར་ལ་གནས་པར་ཤེས་སོ། །ཞེས་བླ་མ་ཁ་ཅིག་འཆད་ཀྱང༌། བི་
བྷུ་ཏས་སྒྲ་གཅན་ནི་ནང་དུ་སྒལ་ཚིགས་ལ་སྦྱར་བ་ལེགས་ཤིང་ལྷུན་པོ་གསང་བའི་པདྨ་ནས་ལྟེ་
1 ཞོལ། ཤོག ༣ བ ༡། གཙང་། ཤོག ༣ ན ༦ ལྟེ་བ་ས་ཡིན་པར་

ནང་ལེའི་མདོར་བསྡུས་དང་པོའི་རྣམ་བཤད། 177
བའི་བར་ལ་སྦྱར་བར་བྱའོ། །གདེངས་ཅན་རྣམས་ཀྱི་གནས་ས་འོག་ནི་སྐུ་རྡོ་རྗེའི་ས་བོན་ཨཾ་ཡིག་
གིས་ནང་གི་གནས་བརླའི་དབྱི་མར་བཅད་དུ་ཤེས་སོ། །ཞེས་བི་བྷུ་ཏ་ཙནྡྲ་འཆད་ལ། བླ་མ་ཁ་ཅིག་
སྤྱི་བོར་ཤེས་སོ་ཞེས་འཆད་དོ༎
་གནས་ཏེ་མིའི་འཇིག་རྟེན་ས་སྟེང་ནི་གསུང་རྡོ་རྗེའི་ས་བོན་ཨཱཿཡིག་གིས་བསྟན་
པས་ནང་དུ་མགྲིན་པར་ཤེས་སོ་ཞེས་བླ་མ་དག་གོ །ལྷ་ཡི་གནས་ཏེ་མཐོ་རིས་ས་བླ་ནི་ཐུགས་
རྡོ་རྗེའི་ས་བོན་ཧཱུཾ་ཡིག་གིས་བསྟན་པས་ནང་དུ་སྙིང་ཁ་ཡིན་པར་ཤེས་སོ་ཞེས་འཆད་ཀྱང་། བིབྷུ་
ཏས་མགྲིན་པ་ཡར་བཅད་ལ་སྦྱར་ཏེ། ཕྱིའི་འཇིག་རྟེན་གྱི་ཁམས་དཔག་ཚད་འབུམ་ཕྲག་བཞི་
དང་ནང་གི་ལུས་ཁྲུ་བཞི་པ་སྦྱོར་བ་དང་འདི་ཕྱོགས་མཐུན་ཞེས་རྗེ་བླ་མ་གསུང་ངོ་། །ཁྱིམ་ལ་
འཁྱོག་པོ་སྟེ་ཡོན་པོར་རྒྱུ་བ་བཀྲ་ཤིས་ལ་སོགས་པའི་གཟའ་བཅུ་པོ་རྣམས་ནི་གཡས་དང་གཡོན་
གྱི་ས་བོན་གྱི་ཡི་གེ་སྔར་ཟུང་བདུན་གྱི་སྐབས་སུ་བརྗོད་པ་རྣམས་ཀྱིས་གཡས་གཡོན་གྱི་རྩ་ལ་
རྒྱུ་བའི་རླུང་བཅུར་ཤེས་སོ༎
རྩ་བར་སྐར་མ་དང་བཅས་པ་ཞེས་པའི་དོན་ནི། ཕྱི་རོལ་ཏུ་སྐར་མ་རྣམས་ནང་དུ་སོ་
རྣམས་སོ། །ཕྱི་རོལ་ཏུ་ཁྱིམ་གྱི་འཕོ་བ་བཅུ་གཉིས་ནི་ནང་དུ་སྡེ་པ་བཅུ་གཉིས་ཀྱི་དབྱངས་རིང་
ཐུང་གི་ས་བོན་གྱི་དབྱེ་བ་རྣམས་ཀྱིས་ནང་དུ་རླུང་གི་འཕོ་བ་བཅུ་གཉིས་ཏེ། ཕྱི་རོལ་ཏུ་ཟླ་བ་བཅུ་
གཉིས་ཡང་ནང་དུ་རླུང་གི་འཕོ་བ་བཅུ་གཉིས་ཡིན་པ་ཁྱིམ་གྱི་དེ་བཞིན་ནོ། །དཀར་ནག་གི་ཕྱོགས་
ཉི་ཤུ་རྩ་བཞི་ནི་ནང་དུ་སྡེ་པ་དྲུག་གི་ཡི་གེ་ཕྱེད་ཕྱེད་ཀྱི་དབྱེ་བ་རྣམས་ཀྱིས་རླུང་གི་འཕོ་བ་ཕྱེད་པ་
ཉེར་བཞིའོ། །ཉིན་དང་མཚན་མོའི་ཚེས་སུམ་བརྒྱ་དྲུག་ཅུ་རྣམས་ནི་ཀ་ལ་སོགས་པ་སྔར་བརྗོད་
པ་སུམ་ཅུ་དབྱངས་བཅུ་གཉིས་དང་བཅས་པ་སྔར་ལེའུ་དང་པོའི་ཚིགས་བཅད་བརྒྱད་པར་བརྗོད་
པའི་ས་བོན་རྣམས་ཀྱིས་ལུས་ཀྱི་སྟེང་འོག་ཏུ་གནས་པར་ཤེས་པར་བྱ་སྟེ། མདོར་ན་ཕྱི་རོལ་གྱི་
ཆོས་མཐའ་དག་ལུས་ཀྱི་དབུས་སུ་སྟེ་ནང་དུ་ཡང་ཕྱི་རོལ་དེ་དང་འདྲ་བ་ཉིད་ཀྱི་ཆོས་མཐུན་རྣལ་
འབྱོར་པས་ཤེས་པར་བྱའོ༎
རྣམ་གསུམ་ཁྱབ་བདག་ཅེས་སོགས་ཀྱིས་བཤད་བྱ་བཀོད་ནས། དེ་འཆད་པ་ནི། སྔར་
1 ཞོལ། ཤོག ༤ ན ༤ ཕྱོགས་མཐུན་ལས་རྗེ་བླ་མ་

178 དྲི་མེད་འོད་ཀྱི་ནང་ལེའི་འགྲེལ་བཤད།
ལེའུ་དང་པོའི་ཚིགས་བཅད་ལྔ་པར་བརྗོད་པའི་རིམ་པས་བཅོམ་ལྡན་འདས་རྡོ་རྗེ་སེམས་དཔའ་
ནི་བདེ་བ་ཆེན་པོ་ཡིན་ལ། དེའི་རང་བཞིན་ནམ་གནས་ལུགས་སུ་གྱུར་པའི་ཆོས་ཉིད་རང་བཞིན་
རྣམ་དག་དེས་འདོད་པ་དང་གཟུགས་དང་གཟུགས་མེད་པའི་ཁམས་གསུམ་ག་ལ་ཡང་ཁྱབ་ནས་
གནས་པས། རང་བཞིན་དེ་ཉིད་ཆོས་ཅན་རྣམ་པ་གསུམ་གྱི་རང་བཞིན་ནམ་གནས་ལུགས་སུ་
བགྲོད་པ་སྟེ་སོང་བ་ཡང་ཆོས་ཅན་གྱི་དབྱེ་བས་ཕྱེ་བའི་ལྡོག་པའི་དབྱེ་བ་རྣམ་པ་གསུམ་སྟེ། བདེ་
བ་ཆེན་པོའི་རང་བཞིན་རྣམ་དག་དེས་ཁམས་གསུམ་ཐམས་ཅད་ཀྱི་བདག་ཉིད་ལ་སྟེ་བདག་ཉིད་དུ་
ཁྱབ་ནས་གནས་པའི་ཕྱིར་རོ། །འདི་ནི་རྒྱུད་བླ་མ་ལས། དེ་སྤྱིའི་མཚན་ཉིད་ཉེས་པ་དང༌། །ཡོན་
ཏན་མཐར་ཐུག་ཁྱབ་པ་སྟེ། །གཟུགས་ཀྱི་རྣམ་པ་དམན་པ་དང༌། །བར་མ་མཆོག་ལ་གོ་རིམས་
བཞིན།།ཞེས་དང༌། དེའི་འགྲེལ་པར་སྤྱིའི་མཚན་ཉིད་རང་བཞིན་རྣམ་དག་ལ་བཤད་པ་དང་
འདྲའོ། །བདེ་བ་ཆེན་པོའི་ཆོས་ཉིད་རང་བཞིན་རྣམ་དག་དེ་ཡང་གློ་བུར་གྱི་དྲི་མ་དང་བྲལ་བ་ནི་
སྟོང་པའི་དབྱེ་བས་སོ་ཞེས་པ་ནི་ལུས་ངག་ཡིད་ཡེ་ཤེས་ཀྱི་བྱང་ཆུབ་ཀྱི་སེམས་ཀྱི་ཐིག་ལེ་བཞི་
སྒྲིབ་བྲལ་དུ་གྱུར་པའི་དབྱེ་བས་ཤེས་པར་བྱའོ། །འདི་ལྟར་སྐབས་འདིར་བཤད་པ་ནི་ནང་ལུས་ལ་
ཚང་བའི་ཐིག་ལེ་བཞིའི་ཆོས་ཉིད་རང་བཞིན་རྣམ་དག་ཡིན་པས་དྲི་མ་འབྲལ་རུང་ཡིན་པ་དང༌། དེ་
ལམ་གྱིས་སྦྱངས་ནས་དྲི་བྲལ་དུ་གྱུར་པའི་སྟོང་པ་བཞི་སྐུ་བཞི་ཡིན་པས། ད་ལྟ་རང་གི་ལུས་ལ་སྐུ་
བཞིར་གནས་འགྱུར་རུང་གི་ཆོས་བཞི་ཡང་ཚང་བར་བསྟན་པའི་དོན་དུའོ། །ནང་ལུས་ལ་ཕྱི་དང་
འདྲ་བར་སྣ་ཚོགས་ཚང་ཚུལ་བསྡུས་པའི་མདོར་བསྡུས་ཏེ་མདོར་བསྟན་གྱི་ངེས་པའོ༎
གཉིས་པ་མིའི་ལུས་བསྐྱེད་པ་ལ་